Απεικόνιση στάσης των κουταλιών.
Το **Κουτάλι** (ή **στάση των κουταλιών**) είναι στάση του σεξ καθώς και τρόπος εναγκαλισμού. Το όνομα προέρχεται από τον τρόπο με τον οποίον φαίνονται τα δύο σώματα υπό αυτήν τη στάση, που μοιάζουν με δύο κουτάλια, τοποθετημένα το ένα δίπλα στο άλλο κι από την ίδια πλευρά. Όταν πρόκειται για τη στάση του σεξ, τότε η εν λόγω στάση συγκαταλέγεται από αυτές που η διείσδυση γίνεται από την πίσω πλευρά του σώματος, με περισσότερο δημοφιλής της συγκεκριμένης κατηγορίας, τη στάση doggie style. Επίσης, η στάση του σεξ αυτή, θεωρείται μία από τις τέσσερις βασικότερες στάσεις.

Πράξη
-----

Στη στάση εναγκαλισμού, ο ένας σύντροφος ξαπλώνει δίπλα στον άλλον, με τα γόνατα λυγισμένα, ενώ την ίδια στάση σώματος ακολουθεί και ο έτερος σύντροφος, όπου ο ένας από τους δύο τελικά αγκαλιάζει τον άλλον. Η συγκεκριμένη στάση, δεν περιορίζεται μόνο σε δύο ανθρώπους.

Απεικόνιση της στάσης.
Αναφορικά στη στάση του σεξ, ο δέκτης σύντροφος θα ξαπλώσει πλάγια από τον άλλον σύντροφο κι έχοντες και οι δύο την ίδια στάση θα μπορεί να επιτευχθεί η διείσδυση, η οποία ανήκει σε αυτές της κατηγορίας των "από πίσω" στάσεων. Για τη διείσδυση ίσως αμφότεροι οι σύντροφοι μπορούν να απομακρύνουν το σώμα τους, το ένα από το άλλο, και να έχουν επαφή μόνο κάτω από τη μέση. Ενώ, για περαιτέρω ευκολότερη διείσδυση ο δέκτης σύντροφος μπορεί να ανασηκώσει και το πόδι του, λυγίζοντας τα γόνατά του.

Στο ετεροφυλοφιλικό σεξ, η στάση επιτρέπει κι άλλες σεξουαλικές πρακτικές. Για παράδειγμα ο άνδρας, βρισκόμενος πίσω από τη σύντροφό του, μπορεί να της θωπεύει το στήθος, την κοιλιά ή και την κλειτορίδα της συντρόφου του, φιλώντας την παράλληλα στο λαιμό ή στο αυτί. Ενώ ο θηλυκός σύντροφος μπορεί να θωπεύει είτε τη κλειτορίδα του είτε το όσχεο του άνδρα. Κατά τη διείσδυση του πέους στον κόλπο, μπορεί να επιτευχθεί διέγερση αυτού που αποκαλείται σημείο G. Η συγκεκριμένη στάση, καθώς και το doggy style, είναι από τις συνηθέστερες προς επίτευξη της διέγερσης του σημείου G.

Διάφορες άλλες πρακτικές είναι εφικτές κατά τη διάρκεια της στάσης του κουταλιού. Πρωκτικό σεξ, για παράδειγμα, μπορεί να επιτευχθεί μέσω αυτής της στάσης, ενώ υπάρχει δυνατότητα να πειραματιστούν οι δύο σύντροφοι και με δονητές.

Πλεονεκτήματα και μειονεκτήματα
-------------------------------

Η στάση των κουταλιών, επιτρέπει μία σωρεία επιλογών σωματικών επαφών, αφού και τα δύο σώματα είναι εύκολα προσβάσιμα για επαφή. Επίσης, και οι δύο σύντροφοι έχουν τον έλεγχο της γωνίας και του τρόπου διείσδυσης καθώς και το βάθος αυτής. Το σεξ σε αυτή τη στάση είναι πιο αργό, γιατί ο άνδρας δεν μπορεί να επιταχύνει την κίνηση του, κι έτσι διαρκεί περισσότερο από άλλες στάσεις. Ωστόσο, αυτή η στάση εμποδίζει εν μέρει την οπτική επαφή των δύο συντρόφων, καθώς δεν είναι δυνατό ο ένας να βλέπει το πρόσωπο ή το σώμα του άλλου. Επίσης, συχνό φαινόμενο στην εν λόγω στάση είναι η κατά λάθος εξαγωγή του πέους.

Η συγκεκριμένη στάση, ίσως, περισσότερο, χρησιμοποιείται από ζευγάρια, που μόλις ξύπνησαν ή που είναι αρκετά κουρασμένοι. Μπορεί επίσης να χρησιμοποιηθεί κι όταν η γυναίκα είναι έγκυος, ακόμα και κατά τους τελευταίους μήνες της εγκυμοσύνης, καθότι δεν υπάρχει καμία πίεση της κοιλιακής χώρας. Η στάση, τέλος, δεν απαιτεί δύναμη και έντονη κίνηση, οπότε μπορεί να επιτευχθεί κι από ανθρώπους που είναι άρρωστοι ή, ακόμα, και ηλικιωμένους.

Ιστορία
-------

Υπάρχουν αρκετές απεικονίσεις της στάσης στην αρχαιότητα, ειδικότερα στην αρχαία Ρώμη.

Παραπομπές
----------

1. ↑  Cox, Tracey. *The Hot Sex Handbook* (Random House, Inc. 2005), p. 64.
2. ↑  Nilamadhab Kar, Gopal Chandra Kar (2005). *Comprehensive Textbook of Sexual Medicine*.  Jaypee Brothers Publishers. σελίδες 110–111. ISBN 8180614050. Ανακτήθηκε στις 10 Φεβρουαρίου 2014. CS1 maint: Uses authors parameter (link)
3. ↑  Tim F. LaHaye, Beverly LaHaye, Mike Yorkey. *The Act of Marriage After 40: Making Love for Life* (Zondervan, 2000), pp. 92-93.
4. ↑  Castleman, Michael. *Great Sex: A Man's Guide to the Secret Principles of Total-Body Sex* (Rodale, 2004), p. 143.
5. 1 2  Locker, Sari. *The Complete Idiot's Guide to Amazing Sex* (Penguin, 2005), pp. 194-195.
6. 1 2  Sallie Foley, Sally A. Kope, Dennis P. Sugrue. *Sex Matters for Women: A Complete Guide to Taking Care of Your Sexual Self* (Guilford Press, 2001), pp. 238-239.
7. 1 2  Rosenau, Douglas E. *A Celebration of Sex* (Thomas Nelson Inc, 2002), p. 147.
8. ↑  Stefan Bechtel, Larry Stains, Laurence Roy Stains. *Sex: A Man's Guide* (Rodale, 1996), p. 100.
9. ↑  Keesling, Barbara. *Sexual Pleasure: Reaching New Heights of Sexual Arousal and Intimacy* (Hunter House, 2005), p. 101.
10. 1 2  Kalish, Nancy. *The Nice Girl's Guide to Sensational Sex* (iUniverse, 2003), p. 182.
11. ↑  Taormino, Tristan. *Down and Dirty Sex Secrets: The New and Naughty Guide to Being Great in Bed* (HarperCollins, 2003), p. 143.
12. 1 2  Julia Heiman, Joseph Lopiccolo, David Palladini. *Becoming Orgasmic: A Sexual and Personal Growth Program for Women* (Simon and Schuster, 1987), p. 203.
13. ↑  Salinger, Eve. *The Complete Idiot's Guide to Pleasing Your Man* (Penguin, 2005).
14. ↑  Younger, John Grimes. *Sex in the Ancient World from A to Z* (Psychology Press, 2005), p. 124.

Περαιτέρω μελέτη
----------------

* Jean Rogiere (2001). *The Little Book of Sex*. Ulysses Press. σελ. 96. ISBN 1-56975-305-9.

Εξωτερικοί σύνδεσμοι
--------------------

* Πολυμέσα σχετικά με το θέμα  Spooning positions στο Wikimedia Commons

  

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Στάσεις στο σεξ |
| --- |
|  |
| Λίστα στάσεων | 
* 69
* Ερωτικό τρίο
* Ιεραποστολική
* Καουμπόισσα
* Κουτάλι
* Πρωκτικό
* Στα τέσσερα
 |
|  |
| Εγχειρίδια σεξ | 
* *Kama Sutra*
 |

 |